ועדת החוקה, חוק ומשפט, כנסת 16, פרוטוקול מספר 348, 2004-12-14 11:30

מיכאל איתן: אני מבקש לפתוח את ישיבת ועדת החוקה, חוק ומשפט.

מיכאל איתן: רבותי, אנחנו מתחילים בקריאת ההסתייגויות.

מיכאל איתן: לסעיף 1, חברי הכנסת עזמי בשארה, ואסל טאהא וג'מאל זחאלקה מציעים: בפסקה 2 – במקום ההגדרה "פינוי מקרקעי ציבור", יבוא – פינוי מקרקעי ציבור, למעט מקרקעין שהוגשו לגביהם תביעות בעלות לפי פקודת הסדר זכויות במקרקעין [נוסח חדש], התשנ"ט-1969, מכל אדם, מיטלטלין ומבעלי חיים".

מיכאל איתן: היו כאן טענות כבדות, בתחילת הדיונים על החוק, מצד האוכלוסייה הבדואית ומצד קיבוצים ומושבים, שהחוק הזה עלול להתפרש שכוונתו לא לסלק פולשים חדשים, אלא לשמש כלי בידי המינהל לפתור מה שהמינהל מגדיר, כבעיות שלו מול בעלי הזכויות.

מיכאל איתן: בדקנו את העניין הזה, וזה לא כך.

מיכאל איתן: החוק הזה, באחת הנקודות, קובע במפורש שכל אדם שכבר מחזיק שלוש שנים, אי אפשר להשתמש בחוק הזה נגדו.

מיכאל איתן: החוק הזה מייצר כלים על מנת לפתור בעיות של פלישות חדשות.

נסים זאב: חדשות, זה שלוש שנים?

מיכאל איתן: יש כאן סעיף עקרוני שמדבר על מצב, וגם בעתיד זה יהיה, אם אדם מחזיק שלוש שנים, אי אפשר להשתמש בחוק הזה נגדו, אז זה בטח חל גם לגבי אלה שיש להם חוזים.

מיכאל איתן: החוק אומר גם חוזה חכירה, והקיבוצים אמרו שיש להם 20 שנה חוזה חכירה, ייגמר החוזה, ותהפכו אותנו לעבריינים.

מיכאל גורלובסקי: מי קבע שלוש שנים?

מיכאל איתן: זאת הצעת החוק.

מיכאל איתן: יש לי בבית דוד, אני מדליק את הבויילר, יש מים חמים, ואם אני צריך חימום יותר מהיר של המים, הוא מפעיל עוד משהו, שילך יותר מהר.

מיכאל איתן: החוק הזה הוא תוספת לחקיקה שקיימת היום.

מיכאל איתן: זאת אומרת, הוא לא משנה את החקיקה ההיא.

מיכאל גורלובסקי: הבנתי.

מיכאל גורלובסקי: השאלה שלי היא, למה שלוש שנים ולא ארבע שנים למשל?

מיכאל איתן: עשו פה עבודה שמחפשת איזון.

מיכאל איתן: קבעו שלוש שנים, וזה שרירותי, היו יכולים לקבוע גם ארבע שנים.

מיכאל איתן: אמרו שכאשר בן-אדם מחזיק שלוש שנים, אי אפשר להשתמש בחוק הזה, לא הולכים בחימום המהיר, הולכים בחימום הרגיל.

מיכאל איתן: כאן יש מסלול מהיר – בן-אדם החזיק, אפשר לפעול נגדו.

נסים זאב: ביקשתי מהיועץ המשפטי בסעיף הזה לכתוב "פינוי פולשים" במקום "סילוק פולשים".

משה בוטון: אני לא יכול.

משה בוטון: אני מתקן חוק שנקרא "סילוק פולשים", אני לא יכול לתקן את השם ל"פינוי פולשים".

נסים זאב: זה לא יתקבל ממילא.

משה בוטון: זה לא חשוב.

משה בוטון: אני צריך לצאת מהנחה שזה יתקבל.

דורית ואג: תן לו הסתייגות לדיבור.

מיכאל איתן: הוא רוצה שיצביעו על מה שהוא ביקש.

משה בוטון: אני לא יכול.

משה בוטון: אני לא יכול לקרוא את החוק "פינוי פולשים".

משה בוטון: הרי יש חוק קיים שנקרא "סילוק פולשים", ואני מתקן את החוק שנקרא "סילוק פולשים", אני לא מתקן חוק שנקרא "פינוי פולשים".

מיכאל איתן: יפילו את זה.

משה בוטון: אם לא יפילו?

מיכאל איתן: זה כאילו שהם מצביעים נגד כל החוק.

משה בוטון: זה ביטול חוק.

משה בוטון: הסתייגות לא יכולה לשלול את עצם החוק, יש הוראה בתקנון.

מיכאל איתן: חבר הכנסת נסים זאב, אומר לי היועץ המשפטי שהמשמעות של ההסתייגות שלך היא שלילת החוק, ואי אפשר.

נסים זאב: אני רוצה הסתייגות בסעיף 1.

משה בוטון: אני אתן לך הסתייגות לשם החוק.

מיכאל איתן: לסעיף 1, הסתייגות של חבר הכנסת עזמי בשארה וקבוצתו.

מיכאל איתן: מי בעד? מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה

מיכאל איתן: בעד שלושה, נגד רוב.

מיכאל איתן: ההסתייגות נפלה.

מיכאל איתן: חבר הכנסת מוחמד ברכה וקבוצתו מציעים: בפסקה 2 – בהגדרת "פינוי מקרקעי ציבור" – הסיפה המתחילה במילה ממיטלטלין ועד סופה – תימחק.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה

מיכאל איתן: בעד שלושה, נגד רוב.

מיכאל איתן: ההסתייגות נפלה.

מיכאל איתן: חבר הכנסת טלב אלסאנע מציע: בפסקה 2 – בהגדרת "פינוי מקרקעי ציבור", אחרי "מקרקעי ציבור" יבוא "שאינם רשומים במרשם המקרקעין, לרבות מקרקעי המדינה, ושלא הוגשה לגביהם תובענה בבית משפט"; ובמקום הגדרת "צו" יבוא: "צו" – צו שניתן על ידי בית משפט".

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שלושה, נגד רוב.

מיכאל איתן: לסעיף 2 אין הסתייגויות.

מיכאל איתן: לסעיף 3.

מיכאל איתן: חברי הכנסת עזמי בשארה, ואסל טאהאה וג'אמל זחאלקה מציעים: (1) בסעיף 4(א) המוצע, במקום "שישה חודשים" יבוא "שלושה חודשים"; במקום "שלושים ושישה חודשים" יבוא "שנים עשר חודשים"; (2) בסעיף 4(ב) המוצע, בפסקה (1) במקום "תהא מסירת הצו לתופס בדרך של הדבקתו במקום הנראה לעין במקרקעי הציבור" יבוא "תהא מסירת הצו לתופס בדרך של המצאה אישית".

מיכאל איתן: ובמקום הסיפה המתחילה במילים "בשעת ההדבקה" יבוא "בעת המסירה יירשמו בגוף הצו היום והשעה של המסירה ושמו של מקבל הצו".

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

עזמי בשארה: זה חשוב.

עזמי בשארה: במקום להדביק על העץ, שייתנו לאנשים.

עזמי בשארה: כאשר מדביקים בגשם, זה לא מגיע לאנשים.

נסים זאב: אנשים יברחו מהבית אם הם יידעו שמגיע צו.

עזמי בשארה: אתם לא רוצים שאנשים יידעו?

מיכאל איתן: חברים יקרים, אי אפשר בשלב הזה להתחיל לנמק, כי על כל נימוק יש טיעון שכנגד.

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: ההסתייגות נפלה.

נסים זאב: אדוני היושב-ראש, מה קורה אם בא מישהו וכרת את העץ?

מיכאל איתן: חבר הכנסת טלב אלסאנע מציע: בסעיף 4(א) המוצע, אחרי "רשאי הממונה" יבוא "לאחר שנקט בהליך שימוע לתופס"; במקום "לתת צו בחתימת ידו" יבוא "לבקש צו מבית המשפט", ובמקום "שלושים ימים" יבוא "שישה חודשים".

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: ההסתייגות נפלה.

מיכאל איתן: חבר הכנסת מוחמד ברכה מציע במקום הסעיף יבוא "צו כאמור בסעיף קטן (א) יימסר אישית לתופס".

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שלושה, נגד רוב.

מיכאל איתן: ההסתייגות נפלה.

מיכאל איתן: חבר הכנסת טלב אלסאנע מציע: במקום הסעיף יבוא "צו האמור בסעיף קטן (א) יימסר אישית לתופס ובמקביל יפרסם הממונה מודעה על מתן הצו בעיתון יומי בשפה העברית ובשפה הערבית".

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

זהבה גלאון: למה אתם נגד דבר כזה?

מיכאל איתן: אלה מצבים שאין בן-אדם, אין למי למסור.

מיכאל איתן: למה את בעד, אני לא מבין, לא למה אנחנו נגד.

זהבה גלאון: אני בעד, כי הגיוני שגם יפרסמו בעיתון שאנשים יידעו.

יצחק לוי: כל צו יפרסמו?

יצחק לוי: יש אלפי צווים.

מיכאל איתן: מדובר פה על מאמץ למצוא בן-אדם, ואז מוסרים לו ביד.

מיכאל איתן: לא מוצאים אותו, יש דרכים אלטרנטיביות.

מיכאל איתן: לסעיף 4 אין הסתייגויות.

מיכאל איתן: לסעיף 5.

מיכאל איתן: חבר הכנסת עזמי בשארה וחבריו מציעים למחוק את הסעיף.

מיכאל איתן: מי בעד למחוק את הסעיף?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שלושה.

מיכאל איתן: נגד רוב.

מיכאל איתן: ההסתייגות נפלה.

מיכאל איתן: חבר הכנסת טלב אלסאנע מציע: (1) סעיף קטן (ב) – יימחק; (2) סעיף קטן (ג) – יימחק; (3) בסעיף קטן (ה) – אחרי "רשאי" יבוא: "באישור ועדת החוקה, חוק ומשפט של הכנסת".

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שלושה, נגד רוב.

מיכאל איתן: ההסתייגות נפלה ברוב גדול.

מיכאל איתן: חבר הכנסת מוחמד ברכה וחבריו מציעים: המילים "זריעה וניטעה" – יימחקו.

מיכאל איתן: המילים "להשתמש בכוח סביר" – יימחקו.

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שלושה, נגד רוב.

מיכאל איתן: לסעיף 6.

מיכאל איתן: חבר הכנסת טלב אלסאנע מציע: בסעיף 5א המוצע – הסיפה המתחילה במילים "רשאי פקח" תימחק, ובמקומה יבוא "רשאי הממונה לבקש מבית המשפט צו לפינוי התופס".

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שניים, נגד רוב.

מיכאל איתן: ההסתייגות נפלה.

מיכאל איתן: חבר הכנסת ברכה וחבריו מציעים: בסעיף 5א המוצע – במקום "שנים עשר חודשים" יבוא "חודש".

מיכאל איתן: בסעיף 5ב המוצע – בסעיף קטן (ג) – במקום "עשרה ימים" יבוא: "חודש ימים".

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: ההסתייגות נפלה.

מיכאל איתן: חברי הכנסת טלב אלסאנע, נעמי בלומנטל ואתי לבני מציעים: לסעיף 5ב המוצע – (1) סעיף קטן (ב) יימחק ובמקומו יבוא: "(ב) פנייה לבית המשפט לפי סעיף זה תעכב את ביצוע הצו עד לקיום דיון במעמד שני הצדדים ומתן החלטת בית המשפט בעניין; (2) סעיף קטן (ג) המוצע – יימחק; (3) בסעיף קטן (ד) המוצע, לאחר "שר המשפטים רשאי" יבוא "באישור ועדת החוקה, חוק ומשפט של הכנסת".

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד ארבעה, נגד שבעה.

מיכאל איתן: חבר הכנסת עזמי בשארה וחבריו מציעים: סעיף 5ג המוצע – יימחק.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שלושה.

מיכאל איתן: ההסתייגות נפלה.

מיכאל איתן: חברי הכנסת מוחמד ברכה, עסאם מח'ול, אחמד טיבי, קולט אביטל ואתי לבני מציעים: בסעיף 5ג(ב) המוצע הסיפה המתחילה במילים "וקנס נוסף – תימחק".

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד ארבעה, נגד רוב.

מיכאל איתן: חברי הכנסת עזמי בשארה וחבריו מציעים: בסעיף 5ד המוצע – (1) סעיף קטן (א) – יימחק; (2) סעיף קטן (ב) יימחק.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד ארבעה, נגד רוב.

מיכאל איתן: חבר הכנסת עזמי בשארה וחבריו מציעים: בסעיף 5ד המוצע סעיף קטן (ג) – יימחק.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שלושה, נגד רוב.

מיכאל איתן: חבר הכנסת טלב אלסאנע מציע: סעיף 5ג המוצע – יימחק.

מיכאל איתן: בסעיף 5ד המוצע – סעיף קטן (ב) יימחק.

מיכאל איתן: מי בעד?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: ההסתייגות נפלה.

מיכאל איתן: לסעיף 7.

מיכאל איתן: חבר הכנסת טלב אלסאנע וחבריו מציעים: המילים "למעט הוראות סעיף 5ד לחוק העיקרי" – יימחקו.

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שלושה, נגד רוב גדול.

מיכאל איתן: אחרי סעיף 7.

מיכאל איתן: חברי הכנסת יולי תמיר, אופיר פינס, זהבה גלאון, חיים אורון וחבריהם מציעים: אחרי סעיף 7 יבוא סעיף 8, ויהיה כתוב:

מיכאל איתן: במשך תקופה של חמש שנים מיום תחילתו של חוק זה יוחל חוק זה אך ורק על "מקרקעין מוסדרים" כהגדרתם בסעיף 1 לחוק המקרקעין, התשכ"ט-1969".

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד ארבעה.

מיכאל איתן: נגד רוב גדול.

נסים זאב: לסעיף 8 אני מבקש להוסיף את שמי.

מיכאל איתן: אחרי סעיף 8 (המוצע בלוח ההסתייגויות).

מיכאל איתן: חברי הכנסת פרופ' אריה אלדד, אורי אריאל ונסים זאב מציעים שחוק זה יחול גם בשטחי יהודה, שומרון וחבל עזה.

מיכאל איתן: מי בעד ההסתייגות, ירים את ידו.

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: ארבעה בעד, שבעה נגד.

מיכאל איתן: אחרי סעיף 9 המוצע בלוח ההסתייגויות.

מיכאל איתן: חבר הכנסת טלב אלסאנע מציע: אחרי סעיף 9 תבוא הוראת שעה בסעיף 19, וכן, "חוק זה יחול כהוראת שעה לתקופה של שנתיים מיום תחילתו".

מיכאל איתן: מי בעד ההסתייגות?

מיכאל איתן: מי נגד?

מיכאל איתן: בעד – מיעוט נגד – רוב נמנעים – אין ההסתייגות לא נתקבלה.

מיכאל איתן: בעד שלושה, נגד רוב.

מיכאל איתן: מי בעד העברת הצעת החוק לקריאה שנייה ושלישית במליאה?

מיכאל איתן: מי נגד?

מיכאל איתן: בעד – רוב נגד – מיעוט נמנעים – אין אושר להעביר את הצעת חוק מקרקעי ציבור (סילוק פולשים) (תיקון), התשס"ה-2004 לקריאה שנייה ושלישית במליאה.

מיכאל איתן: אושר ברוב גדול.

מיכאל איתן: אני מאוד מודה לכם.